CELEX: 62013CA0561
Language: hu
Date: 2014-10-15 00:00:00
Title: C-561/13. sz. ügy: A Bíróság (kilencedik tanács) 2014. október 15-i ítélete (Obvodní soud pro Prahu 1 [Cseh Köztársaság] előzetes döntéshozatal iránti kérelme) – Hoštická a.s., Jaroslav Haškovec, Zemědělské družstvo Senice na Hané kontra Cseh Köztársaság – Ministerstvo zemědělství (Előzetes döntéshozatal iránti kérelem — Közös agrárpolitika — Támogatási rendszerek — Támogatási rendszerek bevezetése az új tagállamokban — 1782/2003/EK rendelet — 143ba. cikk — 73/2009/EK rendelet — 126. cikk — Elkülönített cukortámogatás — E támogatás termeléstől való függetlenítése — „Az érintett tagállamok által 2006-ban és 2007-ben elfogadott kritériumok” fogalma — Reprezentatív időszak)

22.12.2014   
            
            
               HU
            
            
               Az Európai Unió Hivatalos Lapja
            
            
               C 462/10
            
         A Bíróság (kilencedik tanács) 2014. október 15-i ítélete (Obvodní soud pro Prahu 1 [Cseh Köztársaság] előzetes döntéshozatal iránti kérelme) – Hoštická a.s., Jaroslav Haškovec, Zemědělské družstvo Senice na Hané kontra Cseh Köztársaság – Ministerstvo zemědělství
   (C-561/13. sz. ügy) (1)
   
   ((Előzetes döntéshozatal iránti kérelem - Közös agrárpolitika - Támogatási rendszerek - Támogatási rendszerek bevezetése az új tagállamokban - 1782/2003/EK rendelet - 143ba. cikk - 73/2009/EK rendelet - 126. cikk - Elkülönített cukortámogatás - E támogatás termeléstől való függetlenítése - „Az érintett tagállamok által 2006-ban és 2007-ben elfogadott kritériumok” fogalma - Reprezentatív időszak))
   (2014/C 462/16)
   Az eljárás nyelve: cseh
   
      A kérdést előterjesztő bíróság
   
   Obvodní soud pro Prahu 1
   
      Az alapeljárás felei
   
   
      Felperesek: Cseh Köztársaság – Ministerstvo zemědělství Hoštická a.s., Jaroslav Haškovec, Zemědělské družstvo Senice na Hané
   
      Alperes: Cseh Köztársaság – Ministerstvo zemědělství
   
      Rendelkező rész
   
   A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet 126. cikkének (1) bekezdését úgy kell értelmezni, hogy az „érintett tagállamok által 2006-ban és 2007-ben elfogadott kritériumok” fogalma magában foglalja azt a gazdasági évet, amelyet a 2006. február 20-i 319/2006/EK tanácsi rendelettel, a 2006. december 19-i 2011/2006/EK tanácsi rendelettel és a 2006. december 19-i 2012/2006/EK tanácsi rendelettel módosított, a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendelet 143ba. cikkének (1) bekezdése alapján a tagállamoknak az elkülönített cukortámogatás nyújtása érdekében 2006. április 30-ig kellett reprezentatív időszakként kiválasztaniuk.
   
      (1)  HL C 45., 2014.2.15.